stanford-oval/wikipedia huggingface dataset:
.site
התנגשות שם

באוקטובר 2013 ICANN פרסמה את תוכנית ההערכה וההקלה הסופית שלהם בנושא התנגשות השם שעמדה בפני תוכנית gTLD החדשה.
הערות שוליים

↑  "Delegation Record for.SITE". iana.org. Internet Assigned Numbers Authority. נבדק ב-19 במאי 2020. {{cite web}}:  (עזרה)
↑  Rodin, Rita. "Policy Deliverables". icann.org. ICANN. נבדק ב-19 במאי 2020. {{cite web}}:  (עזרה)
↑  "New TLD.SITE Passes One Million Registrations, Reports Radix". circleid.com. נבדק ב-19 במאי 2020. {{cite web}}:  (עזרה)
↑  Sanders, James. "How fraudulent domain names are powering phishing attacks". techrepublic.com. Tech Republic. נבדק ב-19 במאי 2020. {{cite web}}:  (עזרה)
| סיומות אינטרנט של מדינות |
| --- | --- | --- |
| ISO 3166-1 alpha-2 | ISO 3166-1 alpha-2 |  |
| A | .ac .ad .ae .af .ag .ai .al .am .ao .aq .ar .as .at .au .aw .ax .az |  |
| B | .ba .bb .bd .be .bf .bg .bh .bi .bj .bm .bn .bo .br .bs .bt .bw .by .bz |  |
| C | .ca .cc .cd .cf .cg .ch .ci .ck .cl .cm .cn .co .cr .cu .cv .cw .cx .cy .cz |  |
| D | .de .dj .dk .dm .do .dz |  |
| E | .ec .ee .eg .er .es .et .eu |  |
| F | .fi .fj .fk .fm .fo .fr |  |
| G | .ga .gd .ge .gf .gg .gh .gi .gl .gm .gn .gp .gq .gr .gs .gt .gu .gw .gy |  |
| H | .hk .hm .hn .hr .ht .hu |  |
| I | .id .ie .il .im .in .io .iq .ir .is .it |  |
| J | .je .jm .jo .jp |  |
| K | .ke .kg .kh .ki .km .kn .kp .kr .kw .ky .kz |  |
| L | .la .lb .lc .li .lk .lr .ls .lt .lu .lv .ly |  |
| M | .ma .mc .md .me .mg .mh .mk .ml .mm .mn .mo .mp .mq .mr .ms .mt .mu .mv .mw .mx .my .mz |  |
| N | .na .nc .ne .nf .ng .ni .nl .no .np .nr .nu .nz |  |
| O | .om |  |
| P | .pa .pe .pf .pg .ph .pk .pl .pm .pn .pr .ps .pt .pw .py |  |
| Q | .qa |  |
| R | .re .ro .rs .ru .rw |  |
| S | .sa .sb .sc .sd .se .sg .sh .si .sk .sl .sm .sn .so .sr .ss .st .sv .sx .sy .sz |  |
| T | .tc .td .tf .tg .th .tj .tk .tl .tm .tn .to .tr .tt .tv .tw .tz |  |
| U | .ua .ug .uk .us .uy .uz |  |
| V | .va .vc .ve .vg .vi .vn .vu |  |
| W | .wf .ws |  |
| Y | .ye .yt |  |
| Z | .za .zm .zw |  |
ערך זה הוא קצרמרבנושא סיומות אינטרנט. אתם מוזמנים לתרום לוויקיפדיה ו.
.sl

| --- | --- |

 תאריך ייסוד:  9 במאי 1997
 רשם:  AFCOM SL
 חסות:  Sierratel
 www.nic.sl/domain
 
.sl היא הדומיין ברמה העליונה של קוד המדינה באינטרנט (ccTLD) עבור סיירה לאון.
בקשת סומלילנד לשימוש בדומיין

בשנת 2020, שר התקשורת והאנרגיה של המדינה הבלתי מוכרת סומלילנד הגיש בקשה למשרד התקשורת והאנגריה של סיירה לאון להשתמש בדומיין. לא ידוע אם התקבלה תגובה.
סיומות אינטרנט משניות

com.sl: גופים מסחריים, כמו חברות.
net.sl: גופים מסחריים הקשורים לרשת, כמו ספקיות אינטרנט.
org.sl: ארגוני צדקה וארגונים ללא מטרות רווח.
edu.sl: מוסדות חינוך הרשומים במדינה.
gov.sl: ישויות ממשלתיות ומקומיות (דורש הרשאה בכתב מהמשרד המקומי).
הערות שוליים

↑  "Minister of Telecommunication and Technology Asked Sierra Leone for ICT Help and Permission to Use it's .sl Top Level Domain". Somaliland Chronicle (באנגלית). 2021-01-19. נבדק ב-2022-07-12.
| סיומות אינטרנט של מדינות |
| --- | --- | --- |
| ISO 3166-1 alpha-2 | ISO 3166-1 alpha-2 |  |
| A | .ac .ad .ae .af .ag .ai .al .am .ao .aq .ar .as .at .au .aw .ax .az |  |
| B | .ba .bb .bd .be .bf .bg .bh .bi .bj .bm .bn .bo .br .bs .bt .bw .by .bz |  |
| C | .ca .cc .cd .cf .cg .ch .ci .ck .cl .cm .cn .co .cr .cu .cv .cw .cx .cy .cz |  |
| D | .de .dj .dk .dm .do .dz |  |
| E | .ec .ee .eg .er .es .et .eu |  |
| F | .fi .fj .fk .fm .fo .fr |  |
| G | .ga .gd .ge .gf .gg .gh .gi .gl .gm .gn .gp .gq .gr .gs .gt .gu .gw .gy |  |
| H | .hk .hm .hn .hr .ht .hu |  |
| I | .id .ie .il .im .in .io .iq .ir .is .it |  |
| J | .je .jm .jo .jp |  |
| K | .ke .kg .kh .ki .km .kn .kp .kr .kw .ky .kz |  |
| L | .la .lb .lc .li .lk .lr .ls .lt .lu .lv .ly |  |
| M | .ma .mc .md .me .mg .mh .mk .ml .mm .mn .mo .mp .mq .mr .ms .mt .mu .mv .mw .mx .my .mz |  |
| N | .na .nc .ne .nf .ng .ni .nl .no .np .nr .nu .nz |  |
| O | .om |  |
| P | .pa .pe .pf .pg .ph .pk .pl .pm .pn .pr .ps .pt .pw .py |  |
| Q | .qa |  |
| R | .re .ro .rs .ru .rw |  |
| S | .sa .sb .sc .sd .se .sg .sh .si .sk .sl .sm .sn .so .sr .ss .st .sv .sx .sy .sz |  |
| T | .tc .td .tf .tg .th .tj .tk .tl .tm .tn .to .tr .tt .tv .tw .tz |  |
| U | .ua .ug .uk .us .uy .uz |  |
| V | .va .vc .ve .vg .vi .vn .vu |  |
| W | .wf .ws |  |
| Y | .ye .yt |  |
| Z | .za .zm .zw |  |
ערך זה הוא קצרמרבנושא סיומות אינטרנט. אתם מוזמנים לתרום לוויקיפדיה ו.
.ar

| --- | --- |
 תאריך ייסוד:  1987 
 חסות:  Ministry of Foreign Affairs, International Trade and Worship of Argentina 
 nic.ar
 
ar. היא סיומת האינטרנט הלאומית של שמות התחום (באנגלית: Domain Name) של אתרי אינטרנט הרשומים בארגנטינה. הסיומת נרשמה בשנת 1987, ומנוהלת על ידי ארגון NIC Argentina.
הרשמת אתר תחת הסיומת ar. לא מותרת לארגונים או אנשים מחוץ לארגנטינה. לעומת זאת, סיומות אינטרנט משניות פתוחות להרשמה לכולם, כל עוד ההרשמה מתבצעת בתוך ארגנטינה.
סיומות אינטרנט משניות

להלן 8 סיומות האינטרנט המשניות בארגנטינה:
com.ar. - חברות או אנשים המתגוררים בארגנטינה
edu.ar. - מוסדות חינוך
gov.ar. - גופים ממשלתיים
int.ar. - גופים וארגונים בינלאומיים בארגנטינה
mil.ar. - גופים צבאיים
net.ar. - ספקי שירותי אינטרנט
org.ar. - ארגונים ללא כוונת רווח
tur.ar. - חברות תיירות וטיולים המורשות על ידי משרד התיירות הארגנטיני
תווים מיוחדים

בנובמבר 2008, אושרה ההחלטה לשימוש באותיות מהאלפבית הלטיני בשמות תחום, וביניהן האותיות: ñ ,ç ,á ,é ,í ó ,ú ,ä ,ë ,ï ,ö, ו-ü. בנוסף, אושרה הסיומת gob.ar. עבור גופים ממשלתיים (gob הוא קיצור ל-"gobierno", ממשלה בספרדית).
הערות שוליים

↑  ".ar Domain Names". נבדק ב-2013-08-07.
↑  "NIC Argentina". נבדק ב-2013-07-28.
↑  "Aprueban la incorporación de la letra Ñ a los dominios argentinos en Internet". infobaeprofesional.com. אורכב מ-המקור ב-2009-02-06. נבדק ב-2008-12-15.
| סיומות אינטרנט של מדינות |
| --- | --- | --- |
| ISO 3166-1 alpha-2 | ISO 3166-1 alpha-2 |  |
| A | .ac .ad .ae .af .ag .ai .al .am .ao .aq .ar .as .at .au .aw .ax .az |  |
| B | .ba .bb .bd .be .bf .bg .bh .bi .bj .bm .bn .bo .br .bs .bt .bw .by .bz |  |
| C | .ca .cc .cd .cf .cg .ch .ci .ck .cl .cm .cn .co .cr .cu .cv .cw .cx .cy .cz |  |
| D | .de .dj .dk .dm .do .dz |  |
| E | .ec .ee .eg .er .es .et .eu |  |
| F | .fi .fj .fk .fm .fo .fr |  |
| G | .ga .gd .ge .gf .gg .gh .gi .gl .gm .gn .gp .gq .gr .gs .gt .gu .gw .gy |  |
| H | .hk .hm .hn .hr .ht .hu |  |
| I | .id .ie .il .im .in .io .iq .ir .is .it |  |
| J | .je .jm .jo .jp |  |
| K | .ke .kg .kh .ki .km .kn .kp .kr .kw .ky .kz |  |
| L | .la .lb .lc .li .lk .lr .ls .lt .lu .lv .ly |  |
| M | .ma .mc .md .me .mg .mh .mk .ml .mm .mn .mo .mp .mq .mr .ms .mt .mu .mv .mw .mx .my .mz |  |
| N | .na .nc .ne .nf .ng .ni .nl .no .np .nr .nu .nz |  |
| O | .om |  |
| P | .pa .pe .pf .pg .ph .pk .pl .pm .pn .pr .ps .pt .pw .py |  |
| Q | .qa |  |
| R | .re .ro .rs .ru .rw |  |
| S | .sa .sb .sc .sd .se .sg .sh .si .sk .sl .sm .sn .so .sr .ss .st .sv .sx .sy .sz |  |
| T | .tc .td .tf .tg .th .tj .tk .tl .tm .tn .to .tr .tt .tv .tw .tz |  |
| U | .ua .ug .uk .us .uy .uz |  |
| V | .va .vc .ve .vg .vi .vn .vu |  |
| W | .wf .ws |  |
| Y | .ye .yt |  |
| Z | .za .zm .zw |  |
תרשים לבדיקת ראייה

תרשים לבדיקת ראייה עם אותיות עבריות
תרשים יפני לבדיקת ראייה
טבלת LogMAR - ETDRS(אנ'). בטבלה זאת אין בעיית Crowding(אנ'), מכיוון שכל אות ואות בשורה רחוקות באותו היחס. טבלה זאת נועדה לפצות על טעויות שיש בלוח סנאלן.
תרשים לבדיקת ראייה הוא תרשים המשמש למדידת חדות הראייה. תרשימים לבדיקת ראייה נמצאים בשימוש של אנשי מקצוע בתחום הבריאות, כמו אופטומטריסטים, רופאים או אחיות, כדי לבדוק אנשים עם לקויי ראייה או אנשים עם חשד ללקויי ראייה. רופאי עיניים, משתמשים בתרשימים לבדיקת ראייה כדי לפקח על חדות הראייה של מטופליהם בתגובה לטיפולים שונים כמו תרופות או ניתוחים.
במהלך הבדיקה, התרשים ממוקם במרחק סטנדרטי מהנבדק. הנבדק מתבקש לזהות את הסמלים המופיעים בתרשים, החל מהסמלים הגדולים ביותר ועד הקטנים ביותר שהוא מסוגל לזהות. חדות הראייה נקבעת על פי הסמלים הקטנים ביותר שהנבדק מצליח לזהות.
החוק מגדיר מהי חדות הראייה שבה לקויי ראייה נחשבים לעיוורים. נכון לימינו, לפי החוק אדם נחשב לעיוור אם חדות הראייה שלו עומדת על 3/60 או פחות מכך.
תהליך הבדיקה

בתרשימי בדיקת הראייה מוצגות מספר שורות של סמלים סטנדרטיים לבדיקת ראייה. הסמלים המשתמשים לבדיקת הראייה יכולים להיות אותיות, ספרות או צורות גאומטריות. כל שורה בתרשים מציגה סמלים בגודל שונה. בדרך כלל הסמלים הגדולים ביותר נמצאים בשורה העליונה והם הולכים וקטנים בהדרגה עד לתחתית התרשים.
לפני הבדיקה הנבדק מתבקש להסיר עזרי ראייה כמו משקפיים או עדשות מגע. את הבדיקה אפשר לבצע בישיבה או בעמידה, כאשר הנבדק מוצב במרחק סטנדרטי מתרשים הבדיקה. במהלך הבדיקה, הנבדק מתבקש לזהות את הסמלים המופיעים בתרשים, החל מהסמלים הגדולים ביותר ועד הקטנים ביותר שהוא מסוגל לזהות. חדות הראייה של הנבדק נקבעת על פי הסמלים הקטנים ביותר שהנבדק מצליח לזהות.
כל אחת מהעיניים נבדקת בנפרד, כאשר העין השנייה מכוסה. ניתן לכסות את העין שלא נבדקת באמצעות כף היד של הנבדק, פיסת נייר או כל כיסוי אטום אחר.
לאדם המשתמש בעזרי ראייה כמו משקפיים או עדשות, ניתן לעשות בדיקה נוספת עם עזרי הראייה כדי לוודא שהם אכן מתקנים את חדות הראייה שלו למצב התקין.
פענוח תוצאות הבדיקה

למעשה ניתן לבדוק חדות ראייה מכל מרחק (הגורם המכריע הוא הגודל הזוויתי אותו תופס האובייקט על רשתית העין), אך כמוסכמה עושים את הבדיקה ממרחק של 6 או 3 מטרים.
הנבדק צריך להגיד מה הוא רואה בשורה, כל עין בנפרד, ואחר בשתי העיניים יחדיו. התוצאה היא שקלול של שלוש הבדיקות.
התוצאה היא שבר פשוט (ישנן עוד שיטות למתן התוצאה (LogMAR, שבר עשרוני), אך הן מבוססות על אותה בדיקה), המכונה “השבר של סנלן”. המונה קבוע (בד”כ 6) ומציין את מרחק הבדיקה במטרים ממנו מזהה הנבדק עצם כלשהו. המכנה מבטא את המרחק בו יצטרך לעמוד אדם שראייתו טובה ותקינה על מנת לזהות את אותו העצם.
6/6 מוגדרת כראייה תקינה, והיא אומרת שהנבדק מזהה אובייקט ממרחק 6 מטרים בדיוק כמו אדם בעל ראייה תקינה שיזהה את האובייקט ממרחק 6 מטרים.
6/15, הנבדק מזהה אובייקט ממרחק של 6 מטרים, שאותו יזהה אדם בעל ראייה תקינה ממרחק 15 מטרים.
ז"א, ככל שמנה השבר יותר קטן, חדות הראייה של האדם יותר לקויה, והוא מוגדר כבעל קוצר ראייה.
אפשרויות חלופיות

ישנן חלופות מבוססות מחשב לתרשים בדיקת הראייה, אך הן לא היו נפוצות במיוחד לפני שהטלפונים החכמים עם רזולוציית תצוגה גבוהה ו-DPI נכנסו לשימוש נרחב. לתרשימים ממוחשבים לבדיקת הראייה יש מספר יתרונות פוטנציאליים, למשל: מדידה מדויקת יותר וצמצום הטיה של הבודק.
במקרים שבהם ילדים צעירים מתקשים לשתף פעולה עם בדיקת הראייה, הבודק יכול להעריך את חדות הראייה באמצעות תשאול ההורים. למשל, האם הילד נוטה להחזיק חפצים קרוב לפנים כדי להתמקד בהם.
ראו גם

רטינוסקופ
אוטורפרקטומטר
בדיקת שדה ראייה
תפיסה חזותית
רוחק ראייה
הערות שוליים

↑  עיוורים ולקויי ראייה, באתר משרד הרווחה והביטחון החברתי
↑  הגדרת עיוור, באתר כל זכות
↑  דנה גוטהילף-נזרי, מהם ההבדלים בין חדות ראייה לאיכות ראייה?, באתר ynet, 7 בנובמבר 2013
↑  פעם אחת ולתמיד – מה זה אומר לראות 6/6? עין טל הדסה, באתר עין טל הדסה
| מערכת הראייה האנושית |
| --- | --- | --- |
| העין | רשתית • עדשה • קרנית • קשתית • אישון •  תנועות עיניים |  |
| מסלולים עצביים | עצב הראייה • תצלובת הראייה • גרעין הברך הצדי • קליפת הראייה • התליל העליון (Superior colliculus) • PPRF • FFA • MLF • FEF |  |
| תאים ברשתית | תא קולט אור (קנים, מדוכים) • תא רשתית דו-קוטבי • תא גנגליון • תא אופקי • תא אמקרין |  |
| תפיסה חזותית | ראייה • תפיסת עומק • תפיסת צבע • ראיית לילה • שדה ראייה • אשליה אופטית • הכתם העיוור |  |
| אביזרים | משקפיים • תרשים לבדיקת ראייה‎ • אוטורפרקטומטר • רטינוסקופ |  |
תרשים לבדיקת ראייה עם אותיות לועזיות, אשר מציין את המרחק הסטנדרטי ואת חדות הראייה עבור כל שורה של התרשים
סימולציה של חדות ראייה על טבלת LogMAR - ETDRS. אדם שבמדידה נמצא בעל הערכים שמ-6/120 והלאה (6/150 6/190 6/240 6/300 (השורות אינן בטבלה)) נחשב לעיוור על פי חוק.
BAE סוללות

| --- | --- |

 נתונים כלליים
 סוג:  חברה פרטית
 תקופת הפעילות:  1899–הווה (כ־125 שנים)
 מיקום המטה:  גרמניה ברלין, גרמניה
 ענפי תעשייה:  תעשיית הסוללות
 מוצרים עיקריים:  סוללות
 הכנסות:  32 מיליון יורו
 מנכ"ל:  יאן אייספרט
 עובדים:  168
  
 www.bae-berlin.de
 
BAE סוללות GmbH היא יצרנית סוללות, שבסיסה בברלין שבגרמניה. היא הוקמה בשנת 1899.
היא מייצרת סוללות לציוד טלקומוניקציה, סוללות למתקני אנרגיה סולארית, סוללות למערכות היברידיות, סוללות למערכות ביתיות, סוללות למלגזות וסוללות למשאיות תעשייתיות.
הערות שוליים

↑  BAE Batterien GmbH - Berlin - Home, web.archive.org, ‏2011-02-27
BAIC Group

| --- | --- |


 נתונים כלליים
 תקופת הפעילות:  1958–הווה (כ־66 שנים)
 חברות בנות:  BAIC BluePark  Beiqi Ruixiang 
 מיקום המטה:  בייג'ינג, סין
 שליטה בחברה:  חברה ממשלתית
 ענפי תעשייה:  תעשיית הרכב
 מוצרים עיקריים:  כלי רכב, כלי רכב חשמליים
 הכנסות:  480,738,070,000 רנמינבי (נכון ל־2018) 
 עובדים:  130,000
  
 
 
BAIC Group (שם מלא באנגלית: Beijing Automotive Industry Holding Co) היא אחת מ-5 יצרני הרכב הגדולים בסין ובסיסה בבייג'ינג. החברה נמצאת בבעלות ממשלתית. בשנת 2014 במפעלי הקבוצה נבנו מעל ל-2 מיליון מכוניות.
בשנת 1953 בבייג'ינג הוקם מפעל לייצור חלקי מכוניות שהחל משנת 1958 נקרא Beijing Automobile Works. בשנת 1984 החל ייצור מכוניות תוך שיתוף פעולה עם אמריקן מוטורס על ידי חברת בת Beijing Jeep Corporation. בשנת 2002 החלה לפעול חברת בת נוספת לייצור מכוניות יונדאי. בשנת 2013 החברה רכשה 70% של יצרן מיניבוסים Changhe.
החברה פועלת כיום במספר חבות בת עיקריות:
BAIC Motor - נוסדה בשנת 2010 וממוקמת בבייגין ומתרכזת בייצור מכוניות נוסעים.
Beijing Automobile Works - נוסדה בשנת 1953 בבייג'ינג ומתרכזת בייצור רכבי שטח אזרחים וצבאים, מיניבוסים ומשאיות.
Foton Motor Group - נוסדה בשנת 1996 בבייגין. מייצרת אוטובוסים, רכבי שטח, משאיות וציוד חקלאי
Changhe - נוסדה בשנת 1969 בצזינדנצ'ז'ן ומייצרת משאיות, מיניוואנים ומיניבוסים.
BAIC Yinxiang - נוסדה בשנת 2010 בצ'ונגצ'ינג ומייצרת מכוניות נוסעים
BAIC Group BluePark New Energy Technology - ייצור מכוניות חשמליות
גלריה

BAIC_BJ20
Senova Zhixing
Huansu S5
Weiwang M60
Arcfox GT Race
BJEV Lite
Foton K1
Foton Auman
Changhe A6
BAW Qishi
תצורת שורק

סלעים מתצורת שורק מהתערוכה באולם הכניסה של המכון למדעי כדור הארץ
סלעי תצורת כסלון בנחל חלילים
תצורת שורק (Kus - במפות הגאולוגיות) היא תצורה גאולוגית בחבורת יהודה. היא נחשבת לשכבה שממנה נובעים מעיינות עם שפיעה נמוכה כמו : עין חמד ועין סטף. התצורה בנויה לסירוגין משכבות של אבני דולומיט ושכבות חוואר, צהבהב האטום למים, מהן נובעות מי המעיינות. בתקרה של התצורה מצויות אבני צור, בחלקן חלולות, המכונות כדורי אליהו. העובי המשוער של השכבה הוא 180 מטר.
אפיוני התצורה

התצורה נמצאת מעל תצורת גבעת יערים ומתחת לתצורת כסלון. (ליד בית זית, נמצאו מוטבעים בסלע רצף של עקבות דינוזאורים (ראו בתמונה).
חלק מהטרסות החקלאיות, האופייניות להרי ירושלים, מנצלות את ה"מדרגות" של תצורת שורק. מדרגות המכילות קרקע פורייה, בעיקר טרה רוסה. אלו מהווים את השטחים הפוריים של הרי יהודה הודות לשפע המים שבתוכם וטיבה של האדמה.
מחשופים משכבה זו מצויים באזור שער הגיא, אבו גוש, בית זית ושמורת טבע נחל חלילים וגן לאומי עינות תלם(הקישור אינו פעיל) מערבית ממבשרת ציון
הגיל המשוער של התצורה הוא קנומן בתקופת הקרטיקון עליון.
מבנה האקוויפר

על האקוויפר של תצורות הרי יהודה דן חיים גבירצמן בספרו "משאבי מים בישראל" המובא בקישור של רשות המים(הקישור אינו פעיל). הוא מציין כי האקוויפר-ההר הנובע מתצורת שורק שייך לתת-האקוויפר התחתונה של הרי יהודה. . הוא מציין במאמרו כי "יש הטוענים שתצורת שורק היא אקוויטרד (Aquitard), דהיינו שכבה המוליכה מים באיטיות רבה – שכבה מוליכה למחצה או שכבה דולפת. מכאן גם נובעת שיפעת מי המעיינות הנמוכה בתצורת שורק. רק שתי התצורות מתחתיה : גבעת יערים וכפירה מהוות את התת-האקוויפר הנמוך (תצורת כיסלון היא דקה יחסית ולא נכללת).
איכות מי מעיינות התצורה

מחקרם של א. סטרינסקי, ז. גרינברג, א. כץ בנושא פרמטרים כימיים מיקרוביאליים במעיינות בהרי יהודה של המשרד להגנת הסביבה מגיע למסקנות הבאות:
"מבחינת הרכב המלחים המומסים שנבדקו, המים, ברוב נקודות הדגימה, מתאימים לשתייה. באחד המקורות (חאביס) נמצאו ריכוזים גבוהים יחסית של חומר לא רצוי.
"התוצאות הבקטריאליות מראות כי ב-86% מהדגימות, המים אינם עומדים בקריטריון של מספר חיידקי קוליפורם שנקבעו לגבי מי שתייה או בריכות שחייה. חיידקי קולי צואתי נמצאו בכ-76% מהדגימות. בדגימות רבות נמצאו חיידקי פסאודומונס או טפילוקוקים. חריגה מהממדים של החיידקים האינדיקטוריים (קוליפורם וקולי צואתי) פוסלת את המים לשימוש כמי שתייה. רוב הבדיקות הראו חריגה ביותר מאינדיקטור אחד.
הממצאים מצביעים על סכנה האורבת לבריאותם של המבקרים במעיינות, השותים את המים או המשתמשים בהם לבישול. הרחצה או אף הטבילה במים עלולות אף הן להיות מקור לתחלואה, עקב הימצאות חיידקים פתוגניים או מחוללי מחלה אחרים כדוגמת פטריות או נגיפים שלא נבדקו במחקר הנוכחי.
ניתוח הנתונים לפי נקודות הדיגום השונות הראה שככל שנקודת הדיגום הייתה קרובה יותר למקור הנביעה, איכות המים הייתה טובה יותר. המים באיכות הגבוהה ביותר היו המים שנדגמו במקור עצמו, אך יש לזכור שבמרבית הנביעות לא ניתן היה להגיע למקור עצמו. איכות המים יורדת ככל שמתרחקים מהמקור לתעלות המובילות ולבריכות האגירה."
הערות שוליים

↑  תת-האקוויפר העליונה בנויה מתצורות בענה, ורדים, כפר שאול ועמינדב. ביניהם מצויות תצורות מוצא ובית מאיר
תרשים זרימת נתונים

דוגמת תרשים זרימת נתונים
תרשים זרימת נתונים (באנגלית: Data Flow Diagram או DFD) הוא כלי בהנדסת תוכנה המהווה צורה חזותית של הצגת תהליכי עיבוד נתונים המתרחשים במערכת מידע.
יצירת תרשים זה היא חלק משלב הניתוח במחזור החיים של מערכת המידע, ונועדה כדי לבדוק את יישומיות מחשוב המערכת.
מטרת התרשים

נעזרים ב-DFD בשני חלקים עיקריים של שלב הניתוח:
בניתוח המצב הקיים.
בבניית המערכת העתידית.
למעשה, המערכת העתידית נבנית מהמצב הקיים בעזרת שינוי ה-DFD הראשוני.
חלקי התרשים

בועה - תהליך בתוך המערכת. לדוגמה: "רישום לקוח", "עדכון חובות ודו"חות". בועה מיוצגת בתרשים על ידי אליפסה, ומסומנת באות Procedure) P).
ישות - גורם חיצוני המעביר לבועה נתוני קלט, או מקבל נתוני פלט ממנה. לדוגמה: לקוח, ספק. ישות מיוצגת בתרשים על ידי מלבן, ומסומנת באות Entity) E).
מאגר נתונים - הייצוג הלוגי (הגולמי) של הנתונים. לדוגמה: מאגר פריטים, מאגר לקוחות. המאגרים מכילים שדות המתעדכנים לרוב בהתאם לתהליכים. מאגר הנתונים מיוצג על ידי שני קווים מקבילים, ומסומן באותיות Data Store) DS).
אפיק - מעבר נתונים בין שאר חלקי התרשים. לדוגמה: נתוני לקוח (נ. לקוח), נ. פריט, תאריך, שעה וכו'. מיוצג בעזרת חצים.
רמות התרשים

רוב תרשימי ה-DFD מורכבים מרמה עליונה (DFD-0), ועוד מספר תת-רמות (DFD-1, DFD-2 וכן הלאה), המפרטות את התהליכים המוצגים בשכבות מעליהם.
רמות התרשים > DFD-0

ברמה זו יוצגו כל התהליכים המטופלים במערכת המידע.
במערכת פשוטה ביותר, ניתן ליצור 3 בועות: קלט, עיבוד ופלט. במערכות מסובכות יותר, ניתן לחלק את התהליכים לפי מספר שיטות:
פירוק מלמעלה למטה - מתחילים מהמערכת הכוללת, ובכל שלב, מפרקים תהליכים מורכבים לתהליכים פשוטים יותר, עד שנותרים רק תהליכים בסיסיים.
הרכבה מלמטה למעלה - כותבים את כל התהליכים הבסיסיים במערכת, ומקבצים אותם אל תוך תהליכים כוללניים יותר, עד לקבלת המערכת הכללית ביותר.
גישת האירועים (מהאמצע לצדדים) - יוצרים רשימה של אירועים (טריגרים) המפעילים את עיבוד הנתונים, ומפרקים אותם, אם יש צורך לתהליכים בסיסיים. את האירועים מאגדים לבסוף, כמו בשיטת ההרכבה. היתרון של שיטה זו הוא הקלות היחסית של היצירה, באמצעות זיהוי אירועי המערכת.
ישנם מספר כללים בסיסיים ב-DFD-0:
לכל בועה חייבים להיות אפיקי קלט ופלט, בין אם מדובר במאגר או בישות.
מצד שני, אין לחבר שתי בועות באמצעות אפיק.
כמו כן, אפיק בין שתי ישויות חיצוניות לא יופיע בתרשים ה-DFD, כיוון שהוא חיצוני למערכת.
רמות התרשים > תת-רמות

בשאר רמות התרשים, כאמור, מפרקים את התהליכים ברמה שמעל הרמה הנוכחית: כל קבוצת בועות מייצגת תהליך אחד.
כללי ה-DFD-0 נשמרים בתת-הרמות, בשינוי:
בתת-הרמות ניתן לחבר תת-תהליכים המתרחשים ברצף. לדוגמה: רישום הזמנה, יגרור מיידית רישום פרטי הלקוח, ולכן יש לחבר אותם באמצעות אפיק מהתהליך המוקדם למאוחר.
על תת-התרשים להיות תואם לתרשים-העל, ואין להוסיף בו ישויות ומאגרים שלא הופיעו ברמות הקודמות.
עם זאת, במקרים מסוימים ניתן להוסיף מאגרים פנימיים, בתנאי שאף תהליך אחר לא משתמש בהם.
מספור

נהוג למספר את הבועות, הישויות ואת מאגרי המידע, אך לא את האפיקים. המספור הוא שרירותי, לרוב, אך לפעמים הוא קשור לסדר ביצוע הפעולות.
המספר יופיע בדרך הבאה:
יש לכתוב את האות המייצגת ולאחריה את מספר האובייקט. לדוגמה, הישות השלישית בתרשים תסומן ב-E3.
כאשר מדובר בתהליך באחת מתת-הרמות, תכתב האות P ולאחריה מספור על-התהליכים לתת-התהליך המדובר. לדוגמה: P1.6.3 הוא תת-התהליך השלישי בתוך P1.6, וכן הלאה.
שריל בלוסום

| --- | --- |

שריל בלוסום
 הוצאה לאור:  ארצ'י קומיקס
 הופעה ראשונה:  Betty and Veronica #320 ‏(1982)
 יוצרים:  דן דה קרלו
 גילום הדמות:  מדליין פטץ' (2017-)
 מידע
 מין:  נקבה
 מקצוע:  עורך, תיכוניסט
 אזרחות:  ארצות הברית 
 דמויות קשורות
 משפחה:  קליפורד בלוסום (אבא) פנלופי בלוסום (אמא) ג'ייסון בלוסום (תאום) ננה רוז (סבתא)
 חברים:  ארצ'י אנדרוז בטי קופר ג'אגהד ג'ונס ורוניקה לודג' קווין קלר רג'י מנטל סברינה ספלמן ג'וזי מקוי
 
שריל בלוסום (באנגלית: Cheryl Blossom) היא דמות בדיונית שנוצרה על ידי הכותב דן דה קרלו והופיעה לראשונה ב"ארצ'י קומיקס" בחוברת Betty and Veronica #320, שיצאה במהלך שנת 1982. דמותה של שריל מגולמת על ידי השחקנית מדליין פטץ' בסדרה "ריברדייל".
היסטוריה פרסומית ואפיון

דמותה של שריל בלוסום הוצגה לראשונה בשנת 1982 בחוברת Betty and Veronica #320 כנערה שלישית הנלחמת על אהבתו של ארצ'י אנדרוז. כאשר פורסמו מספר סדרות של יקומים חלופיים, שריל הייתה דמות משנית וחוזרת ונשנית בקומיקס Archie's Explorers of the Unknown, שם היא הופיעה כבלייז בלוסום והנחתה את החוקרים במהלך משימותיהם. עם זאת, דמותה ודמותו של אחיה התאום, ג'ייסון, נעלמו מ"ארצ'י קומיקס" שנתיים לאחר מכן.
הדמות נוצרה מחדש כדמות ראשית בחייו של ארצ'י אנדרוז במהלך הסדרה Love Showdown, סדרה בת ארבעה חלקים שפורסמה בשנת 1994, ובמהלכה, ארצ'י מקבלת מכתב משריל, שבו היא מודיעה על שובה לריברדייל. ארצ'י מחליט לשמור על שובה של שריל כסוד מבטי קופר וורוניקה לודג', אך כהרגלו גורם לחשדנות בקרב בטי וורוניקה, וכששריל שבה לבסוף, שלוש הבנות נלחמות על אהבתו.
שריל הופיעה במספר סדרות קומיקס בהפצתם של "ארצ'י קומיקס" לאורך השנים, כולל סדרות סולו משלה. בסדרה אחת, מתברר כי אביו הקדמון של ארצ'י התאהב פעם באמה הקדמונית של שריל בסקוטלנד. בסדרה אחרת אחר, היא מחליטה להצטרף ללהקה שנקראת "בנות הסוכר" ("The Sugar Girls"; על משקל שם הלהקה הפופולרית "ספייס גירלז"), משום שג'ינג'ר שוגר עזב את הלהקה. ברוב העלילות, שריל מתנהגת באופן המשקף את עושרה וחינוכה. שריל גאה מאוד בעושרה הרב ומדי פעם מתחרה עם ורוניקה על אורח החיים הראוותני ביותר. לעיתים, שריל נוהגת באנוכיות ומניפולטיביות, ואף בפתיינות על מנת להשיג את לבו של ארצ'י. ברוב עלילותיה ב"ארצ'י קומיקס", שריל נוהגת בהתנשאות וביהירות כלפי ה"עירוניים" מריברדייל, ומשמשת כאנטגוניסטית לבטי וורוניקה על אהבתו של ארצ'י; אך בפעמים אחרות, ובמיוחד בסדרות הסולו שלה, שריל נוהגת באדיבות ואכפתיות; דואגת לכלבתה, כלבת פומרניאן בשם שוגר, ומצילה חיות נזקקות. שריל נחשבת לפופולרית ואטרקטיבית בקרב הבנים בריברדייל, אך מתועבת על ידי הבנות בשל אופייה הפלרטטני, המניפולטיבי והאטרקטיבי.
היסטוריה פרסומית ואפיון > חבריה ומשפחתה

לשריל יש אח תאום בשם ג'ייסון, שהוא יריבו היהיר והאתלטי של ארצ'י. בקומיקס, ג'ייסון גילה משיכה רומנטית כלפי אחותה של בטי, פולי, אף על פי שבמקביל טען שהוא יוצא רק עם בנות עשירות. עם זאת, שריל מעולם לא התלוננה על הדרך שבה אחיה בוחר את בנות זוגו, והפגינה תמיכה מלאה כלפי אחיה, אם כי לפעמים, היא מזהירה את פולי מהתנהגותו רודפת השמלות של ג'ייסון.
בשלב מסוים, בעלילת Undercover Blossom, שריל מחליטה לנסות להירשם לתיכון ריברדייל תחת הכינוי "שירלי מריווטר", ובתחילה, אף אחד לא שם לב שמשהו אינו כשורה, עד שהיא מחליטה לגרום צרות, (כלומר, שליחת מכתבי אהבה מזויפים וגנבת מגזינים) והפללתו של ארצ'י במעשים אלו, בכך הפנתה את חבריו נגדו וכמעט הצליחה להרוס את ידידותם לנצח, אך תוכניתה סוכלה כאשר מר ות'רבי גילה את מסמכי ההרשמה המזויפים שלה. בנשף שהתקיים למחרת בערב, הוריה של שריל מודיעים לה שעונשה יהיה להירשם לצמיתות לתיכון ריברדייל ולסיים את שנת הלימודים שלה שם.
לאורך חוברות הקומיקס, בטי הפכה לחברתה-אויבתה של שריל, אך למרות התחרותיות ביניהן על לבו של ארצ'י, בטי הוקירה את ידידותה עם שריל. לאחר שוורוניקה משפילה את שריל בפומבי במהלך עלילת Friendly Fire, ובעקבות כך בטי החלה לנהוג בקרירות כלפי ורוניקה. לבסוף, ורוניקה, שרצתה לזכות מחדש בידידותה עם בטי שחסרה לה, התנצלה בפומבי בפני שריל. לא ברור עד כמה הכותבים של "ארצ'י קומיקס"; מלבד הכותבת הולי גולייטלי (כותבת Friendly Fire) הציגו את בטי ושריל כחברות, אך קו עלילה שהוצג ב-Archie & Friends בתחילת שנת 2006, מראה את בטי מציעה שהיא, ורוניקה ושריל ייצאו ל'פופ'ס שוקליט" ויבלו, וורוניקה ושריל מסכימות לכך, מה שמראה שבטי ושריל עדיין חברות. במהלך עונתה הראשונה של "ריברדייל", האל קופר, אביה של בטי, חושף שסביו היה למעשה אחיו של סביו של קליפורד, אביה של שריל; מה שהפך את שריל ובטי לדודניות.
בסוף שנות ה-90, שריל החלה לצאת עם דילטון דוילי, לאחר שהשניים התכתבו באופן אנונימי באינטרנט, התאהבו, נפגשו בחיים האמיתיים, והחליטו להמשיך את הקשר הרומנטי שלהם; אם כי מאוחר יותר הקשר הרומנטי בין השניים התפוגג ולא הוזכר שוב. בשלב מסוים, רג'י ושריל ניהלו קשר רומנטי בשל הדמיון באישיותם של השניים. עם זאת, הקשר הרומנטי לא צלח והשניים נפרדו.
אחותו הצעירה של דמותו של ראג' פאטל, טינה פאטל, שהוצגה במקור ל"ארצ'י קומיקס" בשנת 2007, אך נכתבה במקום עבור סדרת הטלוויזיה "ריברדייל", שם היא מופיעה כאחת מחברותיה הטובות ביותר של שריל בלוסום.